CELEX: 62010TN0483
Language: et
Date: 2010-10-08 00:00:00
Title: Kohtuasi T-483/10: 8. oktoobril 2010 esitatud hagi — The Pukka Luggage Company versus Siseturu Ühtlustamise Amet — Jesus Miguel Azpiroz Arruti (PUKKA)

4.12.2010   
            
            
               ET
            
            
               Euroopa Liidu Teataja
            
            
               C 328/50
            
         8. oktoobril 2010 esitatud hagi — The Pukka Luggage Company versus Siseturu Ühtlustamise Amet — Jesus Miguel Azpiroz Arruti (PUKKA)
   (Kohtuasi T-483/10)
   ()
   2010/C 328/78
   Hagiavaldus esitati inglise keeles.
   
      Pooled
   
   
      Hageja: The Pukka Luggage Company Ltd (London, Ühendkuningriik) (esindajad: solicitor K. E. Gilbert ja solicitor M. H. Blair)
   
      Kostja: Siseturu Ühtlustamise Amet (kaubamärgid ja tööstusdisainilahendused).
   
      Teine menetluspool apellatsioonikojas: Jesús Miguel Azpiroz Arruti (San Sebastián, Hispaania)
   
      Hageja nõuded
   
   
               —
            
            
               tühistada Siseturu Ühtlustamise Ameti (kaubamärgid ja tööstusdisainilahendused) neljanda apellatsioonikoja 29. juuli 2010. aasta otsus (asi R 1175/2008-4);
            
         
               —
            
            
               teise võimalusena tühistada vaidlustatud otsus niivõrd, kuivõrd sellega rahuldati vastulause kauba „reisikohvrid” osas;
            
         
               —
            
            
               või teise võimalusena tühistada vaidlustatud otsus niivõrd, kuivõrd sellega rahuldati vastulause kauba „jäigad kohvrid, jäigad järelveetavad kohvrid” osas;
            
         
               —
            
            
               jätta kostja ning apellatsioonikoja menetluse teise poole kohtukulud nende endi kanda ning mõista neilt välja hageja kohtukulud.
            
         
      Väited ja peamised argumendid
   
   
      Ühenduse kaubamärgi taotleja: The Pukka Luggage Company Ltd
   
      Asjaomane ühenduse kaubamärk: sõnamärk PUKKA kaupadele klassis 18 — Ühenduse kaubamärgi registreerimistaotlus nr 4061545
   
      Vastulause aluseks oleva kaubamärgi või tähise omanik: Jesús Miguel Azpiroz Arruti
   
      Vastulause aluseks olev kaubamärk või tähis: Hispaania kaubamärgiregistreering nr 1570450: kujutismärk PUKAS kaupadele klassi 18; ühenduse kaubamärgiregistreering nr 19802: kujutismärk PUKAS kaupadele klassides 25, 28 ja 39
   
      Vastulausete osakonna otsus: rahuldada vastulause osaliselt
   
      Apellatsioonikoja otsus: jätta kaebus rahuldamata
   
      Väited: Hageja leiab, et vaidlustatud otsusega on rikutud nõukogu määruse (EÜ) nr 207/2009 artikli 8 lõike 1 punkti b, kuna apellatsioonikoda tegi vea kaupade sarnasuse ja vaidlustatud kaubamärgi ning varasema kaubamärgi omavahelise sarnasuse hindamisel.